Բարսելոնայի գոթական թաղամաս

մինի|Բարսելոնայի գոթական թաղամաս
**Գոթական թաղամասը** ( կամ El Gòtic, ) գտնվում է Բարսելոնայի պատմական մասի կենտրոնում։ Ձգվում է Լա Ռամբլայից մինչև Վիա Լայետանա, և Միջերկրական ծովի ափից մինչև Ռոնդա դե Սենտ Պերե։ Կյուտատ Վելլա շրջանի մի մասն է։

Թաղամասը ընդգրկում է Բարսելոնա քաղաքի ամենահին մասերը, ներառում է քաղաքի հռոմեական պարսպի մնացորդները և մի քանի նշանավոր միջնադարյան ուղենիշներ։ Շրջանի ներկայիս կառույցների մեծ մասը, այնուամենայնիվ, թվագրվում են 19-րդ և 20-րդ դարերին։ «Էլ Քոլլ» միջնադարյան հրեական թաղամասը, նախկին Սինագոգի հետ միասին նույնպես գտնվում են այս տարածքում։
 
Գոթական թաղամասում պահպանում է լաբիրինթոսանման փողոցային պլանը՝ շատ փոքր փողոցներով, որոնք բացվում են հրապարակներում։ Թաղամասի մեծ մասը փակ է կանոնավոր երթևեկության համար, սակայն բաց է ավտոմեքենաների և տաքսիների համար։

## Գոթական թաղամասի վավերականություն
Չնայած իր անվանը, թաղամասի մերձակա մի շարք գոթական շենքեր չեն թվագրվում միջին դարերին։ Փոխարենը, 19-րդ դարի վերջում և 20-րդ դարի սկզբում, թաղամասը ամբողջովին փոխակերպվեց մռայլ թաղամասից զբոսաշրջային վայրի՝ հսկայական վերակառուցման մի նախագծով, որը պետք է ավարտվեր 1929 Միջազգային Ցուցահանդեսի համար։ Դա թույլ տվեց, որ քաղաքը և Կատալոնիայի հարակից շրջանը դրական լույսի ներքո ներկայացվի համաշխարհային լրատվամիջոցներին ։ Կառուցված շենքերի հետագա վերականգնումն ու նոր նեո-գոթական կառույցների ստեղծումը շարունակվում էր դեռևս 1960-ական թվականներին։

Հիմնական շենքերի շարքում վերակառուցված կամ նեո-գոթական ոճով ձևափոխված հիմնական շենքերի թվում են՝

* Բարսելոնայի Մայր տաճարի ճակատը։ Կառուցվել է 1882-1913 թվականներին Ջոզեպ Օրիոլ Մեստրեսի և Օգուստ Ֆոնտ ի Կարրերասի կողմից՝ գոթական ոճի տարրերի մեծամասնությամբ։
* Կարրեր դե Պարադիս փողոցի վրա տեղակայված Կատալոնիայի զբոսաշրջային կենտրոնի շենքը։ Աշխատանքը իրականացրել են ՝ Լյուիսի Դոմենեխ ի Մոնտաները 1922 թվականին անորոշ ծագման շենքի վրա, որին ավելացրել է գոթական պատուհաններ, ճակատներ ու «ատամներ»։
* Ֆլամբոյանտի ոճի կամուրջը, որը անցնում է Քարրեր Բիսբեից մինչև Պալաու դե լա Ջեներալիթաթ։ Վերակառուցվել 1928 թվականին Ջոն Ռուբիոյի կողմից։
* Քասա Պադելիաս՝ ներկայումս Բարսելոնայի քաղաքային պատմության թանգարանի վարչական շենք։ Կառուցվել է մոտավորապես 1500 թվականին Կարրեր Մերկադերսի վրա, սակայն 1931 թվականին տեղափոխվել է Պլաս դել Ռեյ՝ իր ներքին վերակառուցվածքով։
* Ագույլար պալատը` ներկայիս Պիկասոյի թանգարանը (Carrer Montcada)։ Վերականգնվել է 1959 թվականին Ադոլֆ Ֆլորենսայի կողմից, ով ավելացրել է կամարներն ու գոթական պատուհանները։
* Պիգնատելի պալատ՝ Բարսելոնայի ներկայիս Ռոյալ Արտիստիկ կրկեսը, որը վերականգնվել է 1970 թվականին։

## Պատկերասրահ

Casa de l'Ardiaca 02.jpg|Հռոմեական և միջնադարյան պարիսպներ
Temple of Augustus, built during the Imperial period in the colony of Barcino (modern day Barcelona) as a place of worship for Emperor Augustus, Barcelona (21200840180).jpg|Հռոմեական տաճարի մնացորդներ
Cathedral of the Holy Cross and Saint Eulalia edited.jpg|Բարսելոնայի Մայր տաճար (Սուրբ Էուլալիայի տաճար)
050529 Barcelona 099.jpg|Սանտա Մարիա դել Պի եկեղեցի
Spain.Barcelona.Pessebre.2006.00.jpeg|«*Plaça Sant Jaume*» հրապարակ և «*Palau de la Generalitat de Catalunya*» պատմական պալատ
Plaça del Rei Barcelona2.JPG|Պլացա դել Ռեյ հրապարակ
Salo Tinell 20120309 14.JPG|Մեծ Արքայական պալատ
Plaza de San Felipe Neri. Barcelona.jpg|Սանտ Ֆելիպ Ների հրապարակ
Portal de l'Àngel - Barcelona (Catalunya).jpg|Պորտալ լ'Անջել պուրակ
Basílica de la Mercè - Barcelona (Catalonia).jpg|Լա Մերսե բազիլիկ
Barcelona-placa-reial.JPG|Բարսելոնայի թագավորական հրապարակ
Barcelona (Plaça de Sant Jaume) City Hall. Neoclassical facade. 1831-1847. Josep Mas, architect (27664512650) edited.jpg|*Casa de la Ciutat*
15-10-27-Els Quatre Gats-RalfR-WMA 2719-2724.jpg|«Չորս կատուներ» (*Els Quatre Gats*) սրճարան


## Բարսելոնայի մետրո
* Բարսելոնայի մետրոպոլիտենի *Jaume I* կայարան (4-րդ գիծ)
* Բարսելոնայի մետրոպոլիտենի *Drassanes* կայարան (3-րդ գիծ)

## Ծանոթագրություններ

## Արտաքին հղումներ
* El Gòtic on the City's website
* Barri Gòtic at Tmb.cat 

Կատեգորիա:Բարսելոնայի ճարտարապետություն